ΓΡΑΠΤΗ ΕΡΩΤΗΣΗ P-3078/00

υποβολή: Luckas Vander Taelen (Verts/ALE) προς την Επιτροπή

(22 Σεπτεμβρίου 2000)

Θέμα: Εξεταστική επιτροπή του διεθνούς αρχιτεκτονικού διαγωνισμού Μονοπάτια της Ευρώπης: αμεροληψία, προσόντα και παρουσία βέλγων μελών

Εν συνεχεία των εξελίξεων της καταγγελίας 98/5025 SG Βέλγιο και όπως ανέφερε στην απάντησή της προς την ερώτηση Ρ-1747/00(1), η Επιτροπή απέστειλε προειδοποιητική επιστολή στο βελγικό κράτος σχετικά με την απουσία αμεροληψίας του αρχιτέκτονα κ. Η. Montois, μέλους της εξεταστικής επιτροπής. Ο Πρόεδρος όμως της εξεταστικής επιτροπής κ. J. Vandervoord αρχιτέκτων του γραφείου (FRΑU, δεν ήταν επίσης ανεξάρτητος, δεδομένου ότι από 3ης Οκτωβρίου 1990 ήταν συνεργάτης και μέτοχος του αρχιτεκτονικού γραφείουπό μορφή ανώνυμης εταιρείας Atelier de l'Espace Leopold όπως και ο κ. Adr Jacqmain αρχιτέκτων του αρχιτεκτονικού γραφείου Genval (δεύτερος προκριθείς) και τούτο στο πλαίσιο της κατασκευής του κτιρίου D4, D5 και του σιδηροδρομικού σταθμού rue de Trve στις Βρυξέλλες.

1. Προτίθεται ως εκ τούτου η Επιτροπή να αποστείλει επίσης προειδοποιητική επιστολή στο βελγικό κράτος για την απουσία αμεροληψίας του κmldr J. Vandervoord;

Στην ερώτηση Ρ-1747/00, είχε επίσης παρατηρηθεί ότι στις εργασίας της εξεταστικής επιτροπής έλαβαν μέρος 8 μέλη-βέλγοι αντί των 5 που προέβλεπε ο κανονισμός του διαγωνισμού και ανέφερε η προκήρυξή του(2) η οποία δημοσιεύθηκε σύμφωνα με το παράρτημα ΙV προκηρύξεις διαγωνισμών της οδηγίας 92/50/ΕΟΚ του Συμβουλίου της 18ης Ιουνίου 1993(3)

2. Μπορεί η Επιτροπή να διατυπώσει κάποια γνώμη επί της πτυχής αυτής και να διευκρινίσει στη συγκεκριμένη περίπτωση εάν η ενεργή παρουσία των τριών βέλγων μελών που δεν αναφέρονταν στην προκήρυξη του διαγωνισμού συμβιβάζεται με το πνεύμα της οδηγίας 92/50/ΕΟΚ;

3. Ο κ. H. Hasquin πληροί τους βασικούς όρους ώστε να συμμετέχει στις συνεδριάσεις των μελών της εξεταστικής επιτροπής και ναποστηρίζει τις αποφάσεις τους(4) δεδομένου ότι δεν είναι ούτε αρχιτέκτων ούτε πολεοδόμος;

4. Λαμβάνονταςπόψη τα παρασχεθέντα αποδεικτικά στοιχεία και τα πραγματικά περιστατικά που απεκαλύφθησαν σχετικά με τη διαδικασία αξιολόγησης των προσφορών, τη σύνθεση της εξεταστικής επιτροπής και την έλλειψη αμεροληψίας της, σκοπεύει η Επιτροπή να προσφύγει στο Ευρωπαϊκό Δικαστήριο;

Εαν ναι, πότε;

(1) ΕΕ C 53 E της 20.2.2001.

(2) στην προκήρυξη του διαγωνισμού δεν εμφανίζονται τα ονόματα των μελών H Hasquin, J. Hufflen και B. Martiny.

(3) ΕΕ L 209 της 24.7.1992, σελ. 1.

(4) Βλ. έκθεση εξεταστικής επιτροπής, πρώτος γύρος σελ. 4-7, 6ο εδάφιο όπου αναφέρεται ότι Ο Υπουργόςποστηρίζει την απόφαση αυτή.

Απάντηση του κ. Bolkestein Εξ ονόματος της Επιτροπής

(24 Οκτωβρίου 2000)

1. Σε συνέχεια των νέων στοιχείων πουπέβαλε ο αξιότιμος βουλευτής στη γραπτή ερώτησή του P-2255/99(1), σχετικά με τη σύνθεση και την αμεροληψία των μελών της κριτικής επιτροπής καθώς και τη διαδικασία αξιολόγησης των προσφορών, η Επιτροπή απέστειλε συμπληρωματική προειδοποιητική επιστολή στις βελγικές αρχές, αναφερόμενη στην έλλειψη αμεροληψίας του κ. Montois καθώς και στο γεγονός ότι η κριτική επιτροπή δεν βασίστηκε αποκλειστικά και μόνο στα κριτήρια που αναφέρονται στα έγγραφα του διαγωνισμού κατά παράβαση του άρθρου 13, παράγραφος 6 της οδηγίας 92/50/ΕΟΚ του Συμβουλίου της 18ης Ιουνίου 1992 περί συντονισμού των διαδικασιών ανάθεσης δημόσιων συμβάσεωνπηρεσιών.

Όσον αφορά τον ισχυρισμό για έλλειψη αμεροληψίας του κ. Vandevoorde, οι πληροφορίες που περιέχονται στην ερώτηση του αξιότιμου βουλευτή αποτελούν προς το παρόν αντικείμενο ενδελεχούς εξέτασης από την Επιτροπή.

2. Όσον αφορά το θέμα της συμμετοχής στις εργασίες της κριτικής επιτροπής 8 Βέλγων μελών αντί για 5 που προβλέπεται από τον κανονισμό του διαγωνισμού, θα πρέπει να σημειωθεί ότι, σύμφωνα με τις πληροφορίες που έχει στη διάθεσή της η Επιτροπή, ο κανονισμός του διαγωνισμού προβλέπει τη συμμετοχή επιπλέον των 5 μη Βέλγων και των 3 (μη Βέλγων) εκπροσώπων των ευρωπαϊκών θεσμικών οργάνων, 7 Βέλγων μελών και 2 Βέλγων αναπληρωματικών μελών. Από τις εκθέσεις της κριτικής επιτροπής προκύπτει ότι η σύνθεσή της κατά τον πρώτο γύρο στις 11 και 12 Δεκεμβρίου 1997, περιλάμβανε 8 μη Βέλγους και 7 Βέλγους και, κατά το δεύτερο γύρο, 7 μη Βέλγους και 6 Βέλγους.

Εξάλλου, η προαναφερόμενη οδηγία 92/50/ΕΟΚ δεν απαγορεύει την τροποποίηση της σύνθεσης της κριτικής επιτροπής εφόσον τηρούνται οι τρεις κύριες προϋποθέσεις: αμεροληψία, ύπαρξη των απαραίτητων προσόντων και τήρηση της ανωνυμίας.

3. Όσον αφορά τα επαγγελματικά προσόντα του κ. Hasquin, από την έκθεση της κριτικής επιτροπής του δεύτερου γύρου της 21ης και 22ας Απριλίου προκύπτει, ότι ο κ. Hasquin δεν ψήφισε. Εξάλλου όσον αφορά τα προσόντα των μελών της εξεταστικής επιτροπής, η οδηγία 92/50/ΕΟΚ, στο άρθρο της 13 παράγραφος 6, ορίζει ότι όταν απαιτείται από τους συμμετέχοντες στο διαγωνισμό να διαθέτουν ένα συγκεκριμένο επαγγελματικό προσόν, τουλάχιστον το ένα τρίτο των μελών της κριτικής επιτροπής, πρέπει να διαθέτουν το ίδιο ή ισοδύναμο προσόν.

4. Η Επιτροπή αναμένει την απάντηση των βελγικών αρχών όσον αφορά τη συμπληρωματική προειδοποιητική επιστολή με βάση την οποία θα αποφασίσει για τη συνέχεια που θα δώσει στο φάκελο.

(1) ΕΕ C 203 E της 18.7.2000.